Westlife

**Westlife** on irlantilainen, vuonna 1998 perustettu nelihenkinen pop-yhtye, joka on menestynyt erityisesti Irlannissa, Isossa-Britanniassa, Aasiassa ja Australiassa.

Vuosina 1998–2006 Westlife levytti neljätoista listaykköstä Isossa-Britanniassa, mikä on Cliff Richardin kanssa kolmanneksi eniten Ison-Britannian musiikkihistoriassa Elvis Presleyn ja The Beatlesin jälkeen. Yhtye on myös ainut, jonka kaikki seitsemän ensimmäistä singleä ovat menneet suoraan listaykkösiksi maassa. Westlife on myynyt maailmanlaajuisesti yli 40 miljoonaa albumia ja heillä on seitsemän moninkertaista platinaa ansainnutta albumia.

## Kokoonpano

* Nicky Byrne – syntynyt Dublinissa 9. lokakuuta 1978
* Kian Egan – syntynyt Sligossa 29. huhtikuuta 1980
* Mark Feehily – syntynyt Sligossa 28. toukokuuta 1980
* Shane Filan – syntynyt Sligossa 5. heinäkuuta 1979

Yhtyeestä erosi 2004 soolouralle lähtenyt Bryan McFadden, joka eroamisen jälkeen muutti nimensä takaisin Brian McFaddeniksi.

## Alkuvuodet

Westlifen perusti manageri Louis Walsh heinäkuussa 1998, jolloin siihen kuuluivat Nicky Byrne, Kian Egan, Mark Feehily, Shane Filan ja Bryan McFadden. Ennen yhtyeen perustamista Egan, Feehily ja Filan kuuluivat IOU-nimiseen yhtyeeseen. Dublinissa he tapasivat kuitenkin Byrnen ja McFaddenin ja he perustivat yhtyeen nimeltä "Westside". Myöhemmin kuitenkin selvisi että Westside-niminen yhtye oli jo olemassa, joten viisikko vaihtoi nimensä Westlifeksi. Kaikki yhtyeen jäsenet osaavat soittaa jotakin soitinta, mutta he keskittyvät ensisijaisesti laulamiseen. Lauluosuudet jaettiin enimmäkseen Filanin, Feehilyn ja McFaddenin kesken. Eganin ja Byrnen soolo-osuuksia on kuultu silti jonkin verran yhtyeen historian aikana.

Yhtye sai ensimmäistä kertaa kunnon julkisuutta toimiessaan Backstreet Boysin "lämmittelijänä" heidän konsertissaan Dublinissa 1998. Saman vuoden maaliskuussa Westlifen ensimmäinen oma single "Swear it Again" julkaistiin ja se nousi suoraan listaykköseksi Irlannissa ja Britanniassa. Toinen single "If I Let You Go" jatkoi yhtyeen menestystä.

Vuonna 2001 Westlife aloitti ensimmäisen maailmankiertueensa *The No Stools Tourin*. Seuraavana vuonna yhtye julkaisi ensimmäisen kokoelmansa, joka aiheutti huhuja yhtyeen hajoamisesta. He kuitenkin julkaisivat neljännen albuminsa syksyllä 2003 ja voittivat "Vuoden levytys" -palkinnon kolmatta kertaa viiden vuoden sisällä.

Bryan McFadden jätti Westlifen 9. maaliskuuta 2004 saadakseen viettää enemmän aikaa perheensä kanssa. Hänen välinsä yhtyeeseen on tosin huhuttu kylmentyneen, sillä laulaja julkaisi jo samana vuonna ensimmäisen sooloalbuminsa.

Vaikka jäsenten eroaminen enteilee usein yhtyeiden hajoamista, ei sama koskenut Westlifea. Kvartetiksi kutistunut yhtye aloitti neljännen kiertueensa. Uusi albumi *Allow Us to Be Frank* julkaistiin myöhemmin samana vuonna. Vuonna 2005 Westlife jäi neljän kuukauden tauolle, jonka jälkeen teki paluun Secret Garden -coverilla "You Raise Me Up", joka oli ensimmäinen *Face to Face* -albumin single. 6. marraskuuta 2005 sekä kappale että albumi olivat Isossa-Britanniassa listaykkösiä.

Kaikki Westlifen jäsenet ovat onnistuneet yhdistämään yksityiselämänsä ja musiikkiuransa; Nicky Byrne meni naimisiin Irlannin pääministerin Bertie Ahernin Georgina-tyttären kanssa 2003; Shane Filan ja Kian Eganin serkku Gillian Walsh menivät naimisiin joulukuussa 2003 ja saivat yhteisen tyttären 2005. Kian Egan on naimisissa näyttelijä Jodi Albertin kanssa. Elokuussa 2005 Mark Feehily kertoi olevansa homoseksuaali ja seurustelevansa edesmenneen V-nimisen pop-yhtyeen Kevin McDaidin kanssa.

Westlife on duetoinut useiden kuuluisuuksien kanssa. Heitä ovat muun muassa Mariah Carey, Donna Summer, Donny Osmond, Lulu ja Diana Ross. Heidän musiikkivideoillaan ovat vierailleet huippumalli Claudia Schiffer ja entinen jalkapalloilija, näyttelijä Vinnie Jones.

## Diskografia
### Albumit

* 1999: *[[Westlife (albumi)|Westlife]]* - UK #2, USA #129, AUS #15
* 2000: *[[Coast to Coast]]* - UK **#1**, AUS #40
* 2001: *World of Our Own* - UK **#1**
* 2002: *Unbreakable: The Greatest Hits Vol. 1* - UK **#1**, AUS #66
* 2003: *Turnaround* - UK **#1**
* 2004: *Allow Us to Be Frank* - UK #3
* 2005: *Face to Face* - UK **#1**, AUS **#1**
* 2006: *The Love Album* - UK **#1**

Westlife allekirjoitti 2006 levytyssopimuksen viidestä uudesta albumista.

* 2007: *Back Home* - UK **#1**, AUS #11
* 2009: *Where we are* - UK **#3**
* 2010: *Gravity* - UK **#3**
* 2011: *Greatest hits* - UK **#1**
* 2019: *Spectrum* - UK **#1**

### Singlet

* 1999: *Swear it Again* - UK **#1**, USA #20, AUS #12
* 1999: *If I Let You Go* - UK **#1**, AUS #13
* 1999: *Flying Without Wings* - UK **#1**, AUS #35
* 1999: *I Have a Dream/Seasons in the Sun* - UK **#1**
* 2000: *Fool Again* - UK **#1**
* 2000: *My Private Movie* - Julkaistu vain Japanissa
* 2000: *Against All Odds (Take a Look at Me Now)* - Mariah Careyn kanssa - UK **#1**
* 2000: *My Love* - UK **#1**, AUS #36
* 2000: *What Makes a Man* - UK #2
* 2001: *I Lay My Love on You* - AUS #29 (Julkaistu Australiassa, Aasiassa ja Euroopassa)
* 2001: *Uptown Girl* - UK **#1**, AUS #6
* 2001: *When You're Looking Like That* - AUS #19 (Julkaistu Australiassa ja Euroopassa)
* 2001: *Queen of My Heart* - UK **#1**
* 2002: *World of Our Own* - UK **#1**, AUS #21
* 2002: *Bop Bop Baby* - UK #5
* 2002: *Unbreakable* - UK **#1**
* 2003: *Tonight/Miss You Nights* - UK #3
* 2003: *Hey Whatever* - UK #4
* 2003: *Mandy* - UK **#1**
* 2004: *Obvious* - UK #3
* 2004: *Flying Without Wings* (Live-taltiointi) - UK Download Chart **#1**
* 2004: *Ain't That a Kick in the Head* - UK #4
* 2004: *Beyond the Sea* - ei noussut listalle
* 2005: *You Raise Me Up* - UK **#1**, AUS #3
* 2005: *When You Tell Me That You Love Me* - Diana Rossin kanssa - UK #2
* 2006: *Amazing* - UK #4, AUS #34
* 2006: *The Rose* - UK **#1**
* 2007: *Home* - UK #3
* 2008: *Us Against The World* - Julkaistiin 18. helmikuuta
* 2008: *Something Right*  
* 2008:   You Raise Me Up  - UK #1, AUS #3, IR #3
*2019: *Hello My Love* 
*2019: *Better Man*
*2019: *Dynamite* 

## DVD:t

* 1999: *The Westlife Story*
* 2000: *Coast to Coast: Up Close and Personal* 
* 2001: *When Dreams Come True* (Konserttitaltiointi Dublinista)
* 2002: *Unbreakable: The Greatest Hits (Music Videos 1999-2002)*
* 2003: *Unbreakable: The Greatest Hits DVD* (Konserttitaltiointi Manchesterista)
* 2004: *Turnaround Tour* (Konserttitaltiointi Tukholmasta)
* 2005: *The Number Ones Tour* (Konserttitaltiointi Sheffieldistä)
* 2006: *Face To Face Tour* (Konserttitaltiointi Wembleysta)
* 2007: ''Back Home dvd

## Aiheesta muualla

*Westlifen Facebook-sivu